ddrg/super_eurlex huggingface dataset:
1.

V článku 2 sa dopĺňajú tieto odseky: „5. Zákazy stanovené v odsekoch 1 a 3 sa nevzťahujú na: a) predaj, dodávku, prevod alebo vývoz a na dovoz, nákup alebo prepravu hydrazínu (CAS 302-01-2) v koncentráciách 70 % alebo viac; b) dovoz, nákup alebo prepravu nesymetrického dimetyl hydrazínu (CAS 57-14-7), c) predaj, dodávku, prevod alebo vývoz a na dovoz, nákup alebo prepravu monometyl hydrazínu (CAS 60-34-4) na použitie v nosných systémoch prevádzkovaných európskymi poskytovateľmi letových služieb alebo na použitie pre lety európskych vesmírnych programov alebo na plnenie satelitov európskymi výrobcami satelitov. Množstvo vyvážaného hydrazínu sa vypočíta v súlade s letom alebo letmi alebo satelitom, pre ktoré je určený, a nepresiahne celkové množstvo 800 kg na jeden let alebo satelit. Množstvo vyvážaného monometyl hydrazínu sa vypočíta v súlade s letom alebo letmi alebo satelitmi, pre ktoré je určený. 6. Zákazy v odseku 2 sa neuplatňujú na poskytovanie technickej pomoci, sprostredkovateľských služieb alebo iných služieb a na poskytovanie financovania alebo finančnej pomoci v súvislosti s operáciami uvedenými v odseku 5 písm. a), b) a c). 7. Operácie uvedené v odseku 5 písm. a), b) a c) a v odseku 6 podliehajú predchádzajúcemu povoleniu príslušných orgánov členských štátov. Členské štáty náležite informujú Radu o všetkých prípadoch, v ktorých udelia povolenie. Tieto informácie zahŕňajú podrobnosti o prevedených množstvách a o koncovom použití.“.
(7)

Z hodnotenia podporných dokladov predložených Nemeckom vyplýva, že spolková krajina Bádensko-Württembersko by už nemala byť uvedená v zozname v prílohe I k rozhodnutiu 2004/558/ES, ale mala by byť zaradená v zozname v prílohe II k uvedenému rozhodnutiu, pričom dodatočné záruky v súlade s článkom 10 smernice 64/432/EHS by sa mali vzťahovať aj na túto krajinu. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
(6)

S cieľom uľahčiť preskúmanie a porovnanie rizík a prínosov všetkých antikoagulačných rodenticídov, ako aj opatrení na zmierňovanie rizík uplatňovaných v ich prípade, by sa posúdenie látok bromadiolón, chlórofacinón a kumatetralyl malo odložiť až do predloženia poslednej žiadosti o obnovenie posledného antikoagulačného rodenticídu. Predpokladá sa, že žiadosti o obnovenie schválenia posledných antikoagulačných rodenticídov, konkrétne látok brodifakum, warfarín a warfarín sodný, budú predložené do 31. júla 2015.
(4)

Indická vláda a Indický inštitút certifikovaných účtovníkov sa verejne zaviazali prijať IFRS do 31. decembra 2011 s cieľom zabezpečiť, aby indické GAAP boli do tohto dátumu plne v súlade s IFRS. Tento proces sa oneskoril. V októbri 2014 Európsky orgán pre cenné papiere a trhy (ďalej len „ESMA“) predložil Komisii správu o rovnocennosti GAAP Indie. V tejto správe orgán ESMA konštatoval, že v indických GAAP zjavne existuje niekoľko rozdielov v porovnaní s IFRS, ktoré by v praxi mohli byť významné.
(20)

Od 26. septembra 2016 by sa malo pomerným spôsobom premiestniť 54 000 žiadateľov z Talianska a Grécka do iných členských štátov. Rada a Komisia by mali neustále vyhodnocovať situáciu, pokiaľ ide o masívny prílev štátnych príslušníkov tretích krajín do členských štátov. Komisia by mala v relevantných prípadoch predložiť návrhy na zmenu tohto rozhodnutia s cieľom riešiť vývoj situácie na mieste a jeho dopad na mechanizmus premiestnenia ako aj rastúci tlak na členské štáty, najmä na členské štáty v prvej línii. Mal by sa pritom vziať do úvahy názor členského štátu, ktorý bude pravdepodobným príjemcom pomoci. Ak sa toto rozhodnutie zmení v prospech iného členského štátu, tento členský štát by mal ku dňu nadobudnutia účinnosti príslušného pozmeňujúceho rozhodnutia Rady predložiť Rade a Komisii plán, ktorý by mal zahŕňať primerané opatrenia v oblasti azylu, prvého prijatia a návratu, ktorými sa posilní kapacita a zvýši kvalita a efektívnosť jeho systémov v týchto oblastiach, ako aj opatrenia na zabezpečenie náležitého vykonávania tohto rozhodnutia s cieľom umožniť mu po skončení uplatniteľnosti tohto rozhodnutia lepšie zvládanie možného zvýšeného prílevu migrantov na jeho územie.
(2)

Nariadením Európskeho parlamentu a Rady (EÚ) č. 1380/2013 (3) sa stanovuje povinnosť vylodiť úlovky pri rybolove pelagických druhov s cieľom znížiť súčasnú vysokú úroveň náhodných úlovkov a postupne eliminovať odhadzovanie úlovkov. Podrobnosti uplatňovania povinnosti vylodiť úlovky sú stanovené v delegovanom nariadení Komisie (EÚ) č. 1393/2014 (4), ktorým sa stanovuje plán odhadzovania úlovkov pri rybolove určitých pelagických druhov v severozápadných vodách, a v delegovanom nariadení Komisie (EÚ) č. 1394/2014 (5), ktorým sa stanovuje plán odhadzovania úlovkov pri rybolove určitých pelagických druhov v juhozápadných vodách. Dodržiavanie povinnosti vylodiť úlovky by sa malo kontrolovať a mali by sa vykonávať inšpekcie na tento účel. Malé pelagické druhy uvedené v článku 15 ods. 1 písm. a) nariadenia (EÚ) č. 1380/2013 by sa preto mali zahrnúť do špecifického kontrolného a inšpekčného programu, aby sa dotknutým členským štátom umožnilo vykonávať spoločné inšpekcie a činnosti dohľadu efektívnym a účinným spôsobom.
„5.

Ahmed Ali Abdullah Saleh (alias: Ahmed Ali Abdullah Al-Ahmar) Funkcia: bývalý veľvyslanec, bývalý brigádny generál, Dátum narodenia: 25. júl 1972, Štátna príslušnosť: Jemen, Číslo cestovného pasu: a) jemenský cestovný pas č. 17979 na meno Ahmed Ali Abdullah Saleh (uvedené v diplomatickom preukaze totožnosti č. 31/2013/20/003140, pozri nižšie) b) jemenský cestovný pas č. 02117777 vydaný 8.11.2005 na meno Ahmed Ali Abdullah Al-Ahmar c) jemenský cestovný pas č. 06070777 vydaný 3.12.2014 na meno Ahmed Ali Abdullah Al-Ahmar, Adresa: Spojené arabské emiráty, Ďalšie informácie: Zohrával kľúčovú úlohu pri podpore vojenskej expanzie húthíovcov. Zapájal sa do činností, ktoré ohrozujú mier, bezpečnosť alebo stabilitu Jemenu. Ahmed Saleh je syn bývalého prezidenta Jemenskej republiky Aliho Abdullaha Saleha. Ahmed Ali Abdullah Saleh pochádza z oblasti známej ako Beít al-Ahmar, ktorá sa nachádza približne 20 kilometrov na juhovýchod od hlavného mesta Saná. Diplomatický preukaz totožnosti č.: 31/2013/20/003140, vydaný 7.7.2013 ministerstvom zahraničných vecí Spojených arabských emirátov na meno Ahmed Ali Abdullah Saleh; súčasný stav: zrušený. Dátum označenia zo strany OSN: 14.4.2015. Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Ahmed Ali Saleh pôsobí s cieľom oslabiť autoritu prezidenta Hadiho, zvrátiť jeho pokus o reformu armády a zabrániť pokojnému prechodu Jemenu k demokracii. Zohral kľúčovú úlohu pri podpore vojenskej expanzie húthíovcov. Do polovice februára 2013 vydal Ahmed Ali Saleh tisícky nových pušiek brigádam republikánskej gardy a neidentifikovaným kmeňovým šejkom. Tieto zbrane sa pôvodne obstarali v roku 2010 a boli vyhradené na neskoršie použitie s cieľom získať si vernosť ich príjemcov, a tým politickú výhodu. Keď Salehov otec, bývalý prezident Jemenskej republiky Ali Abdullah Saleh, odstúpil v roku 2011 zo svojej funkcie, Ahmed Ali Saleh si udržal svoju pozíciu veliteľa republikánskej gardy Jemenu. Po viac ako roku prezident Hadi odvolal Saleha, no napriek tomu si v jemenskej armáde zachoval značný vplyv aj po tom, ako bol zbavený velenia. Ali Abdullah Saleh bol označený OSN podľa rezolúcie BR OSN č. 2140 v novembri 2014.“.
(13)

V prípade, že výmena informácií uvedených v nariadení (ES) č. 882/2004 a v tomto rozhodnutí zahŕňa spracovanie osobných údajov, malo by sa vykonať dôkladné posúdenie, ktorým sa zabezpečí, že ich spracovanie je absolútne nevyhnutné na splnenie účelu efektívnej administratívnej pomoci a spolupráce a že takého spracúvanie je v súlade s vnútroštátnymi ustanoveniami, ktorými sa vykonáva smernica Európskeho parlamentu a Rady 95/46/ES (4) a nariadenie Európskeho parlamentu a Rady (ES) č. 45/2001 (5). Ak sa v záujme ochrany záujmov uvedených v článku 13 ods. 1 písm. d) a f) smernice 95/46/ES a v článku 20 ods. 1 písm. a) a e) nariadenia (ES) č. 45/2001 uvažuje o výnimkách a obmedzeniach určitých práv dotknutých osôb (údajových subjektov) a povinností prevádzkovateľa (kontrolóra) údajov stanovených v smernici 95/46/ES a nariadení (ES) č. 45/2001, potom je možné tieto výnimky a obmedzenia prijať iba vtedy, ak je to nevyhnutné a primerané z hľadiska sledovaného cieľa. Obmedzenia práv dotknutých osôb by mali byť opatrením, ktoré je nevyhnutné na predchádzanie zasahovaniu do výkonov úradných kontrol príslušnými orgánmi a do posudzovania dodržiavania potravinového alebo krmivového práva. Predovšetkým je možné práva dotknutých osôb obmedziť v súlade so smernicou 95/46/ES a nariadením (ES) č. 45/2001 v období, počas ktorého sú vykonávané činnosti na účely pozorovania alebo diskrétneho sledovania, a ich poskytnutie by mohlo ohroziť alebo zmariť účel úradných kontrol alebo vyšetrovaní. V záujme zaručenia vysokej úrovne ochrany údajov je vhodné stanoviť maximálny časový rámec, ktorým sa zaručí, že osobné údaje nezostanú v systéme AAC dlhšie, ako je potrebné na dosiahnutie súladu s pravidlami stanovenými v hlave IV nariadenia (ES) č. 882/2004. Predovšetkým by sa malo stanoviť obdobie uchovávania údajov v dĺžke päť rokov od ukončenia postupu administratívnej pomoci a spolupráce, po uplynutí ktorého by sa osobné údaje mali vymazať zo systému AAC. Dĺžka obdobia uchovávania údajov je potrebná na to, aby sa styčným orgánom a Komisii umožnilo používať informácie dostatočne dlho po ukončení postupu administratívnej pomoci a spolupráce s cieľom zaistiť včasné zistenie opakovaného, súvisiaceho alebo rozšíreného prípadu porušenia potravinového alebo krmivového práva.
(4)

V nariadení (ES) č. 883/2004 sa neustanovuje funkčné obdobie členov a náhradníkov. Rada by preto vo svojom rozhodnutí, ktorým vymenúva členov a náhradníkov uvedeného výboru, mala určiť ich funkčné obdobie. Aby sa predišlo akémukoľvek zbytočnému administratívnemu zaťaženiu, malo by byť toto funkčné obdobie dostatočne dlhé, pričom by sa malo zohľadniť, že poradný výbor tohto typu zvyčajne zasadá iba raz alebo dvakrát do roka. Príliš častej výmene všetkých členov výboru by bolo možné predísť funkčným obdobím v trvaní piatich rokov,
(4)

Mali by sa prijať opatrenia, ktoré pomôžu zabrániť riziku, ktoré predstavuje dovoz špecifických komodít do Únie. Následne by sa mal zakázať vstup špecifických komodít na územie Únie.
(3)

V článku 3 písm. b) vykonávacieho rozhodnutia (EÚ) 2015/144 sa stanovuje, že členské štáty predložia Komisii podrobné informácie o nákladoch, ktorými sa dokladá žiadosť o platbu na podporu žiadosti, a o nákladoch, ktoré vznikli a boli uhradené v súvislosti s rôznymi kategóriami oprávnených nákladov v súlade so vzorom uvedeným v prílohe IV k uvedenému vykonávaciemu rozhodnutiu. S cieľom prispôsobiť uvedený vzor tejto požiadavke je potrebné zaviesť do oddielu s názvom „operačné náklady – žiadosť o náhradu“ novú kategóriu, ktorá by obsahovala podrobný prehľad nákladov na nákup, uskladnenie, podanie a distribúciu očkovacích látok a návnad, ako aj nákladov na samotnú inokuláciu. Okrem toho by mal byť uvedený oddiel premenovaný na „operačné náklady – žiadosť o platbu“ v súlade s nariadením (EÚ) č. 652/2014.
4.

Článok 6 sa nahrádza takto: „Článok 6 Výnimka zo zákazu uvádzania na trh mäsových výrobkov, ktoré pozostávajú z mäsa alebo obsahujú mäso z hovädzieho dobytka a voľne žijúcich prežúvavcov 1. Odchylne od zákazu stanoveného v článku 3 ods. 2 písm. a) môže príslušný orgán povoliť uvádzanie na trh mäsových výrobkov vyrobených v reštrikčnom pásme z čerstvého mäsa zvierat hovädzieho dobytka a voľne žijúcich prežúvavcov, ktoré: a) boli držané v chovoch v reštrikčnom pásme, ktoré nepodliehali obmedzeniam v súlade so smernicou 92/119/EHS; b) boli zabité alebo ulovené pred 21. augustom 2015; c) sú uvedené v článku 4 ods. 1; d) boli držané a zabité mimo reštrikčného pásma. 2. Príslušný orgán povolí uvádzanie mäsových výrobkov uvedených v odseku 1 spĺňajúcich podmienky uvedené v písmenách a), b) alebo c) daného odseku na trh iba na území Grécka pod podmienkou, že mäsové výrobky boli podrobené nešpecifickému spracovaniu, ktorým sa zabezpečí, že povrchový rez mäsových výrobkov už nebude vykazovať vlastnosti čerstvého mäsa. Príslušný orgán zabezpečí, aby sa mäsové výrobky uvedené v prvom pododseku neodosielali do iných členských štátov alebo tretích krajín. 3. Príslušný orgán povolí odoslanie zásielok mäsových výrobkov vyrobených z čerstvého mäsa získaného zo zvierat uvedených v odseku 1 písm. a), b) a c) do iných členských štátov len za predpokladu, že tieto mäsové výrobky boli podrobené špecifickému spracovaniu v hermeticky uzavretých obaloch pri hodnote Fo tri alebo viac a je k nim priložený úradný veterinárny certifikát uvedený v prílohe k nariadeniu (ES) č. 599/2004, pričom do časti II tohto certifikátu sa doplní toto vyhlásenie: ‚Mäsové výrobky sú v súlade s vykonávacím rozhodnutím Komisie (EÚ) 2015/1500 zo 7. septembra 2015 o určitých ochranných opatreniach proti nodulárnej dermatitíde v Grécku.‘ 4. Príslušný orgán povolí odoslanie zásielok mäsových výrobkov vyrobených z čerstvého mäsa získaného zo zvierat uvedených v odseku 1 písm. d) do iných členských štátov len za predpokladu, že tieto mäsové výrobky boli podrobené nešpecifickému spracovaniu, ktorým sa zabezpečí, že povrchový rez mäsových výrobkov už nebude vykazovať vlastnosti čerstvého mäsa, a je k nim priložený úradný veterinárny certifikát uvedený v prílohe k nariadeniu (ES) č. 599/2004, pričom do časti II tohto certifikátu sa doplní toto vyhlásenie: ‚Mäsové výrobky sú v súlade s vykonávacím rozhodnutím Komisie (EÚ) 2015/1500 zo 7. septembra 2015 o určitých ochranných opatreniach proti nodulárnej dermatitíde v Grécku.‘“
(2)

Rozhodnutie Komisie 2008/866/ES (2) bolo prijaté v nadväznosti na výskyt ohniska hepatitídy typu A u ľudí súvisiaceho s konzumáciou lastúrnikov dovezených z Peru, ktoré boli kontaminované vírusom hepatitídy typu A (HAV). Uvedené rozhodnutie sa pôvodne uplatňovalo do 31. marca 2009, no toto obdobie bolo vykonávacím rozhodnutím Komisie 2014/874/EÚ (3) naposledy predĺžené do 30. novembra 2015.
b)

spolupracovať s hlavnými aktérmi mimo regiónu, ktorí majú v Africkom rohu vplyv, v záujme riešenia otázok širšej regionálnej stability, a to aj pokiaľ ide o Červené more a západný Indický oceán. Uvedené vzťahy zahŕňajú dvojstrannú spoluprácu so Spojenými štátmi americkými, krajinami Perzského zálivu, Egyptom, Tureckom a Čínou, regionálnymi kontaktmi s Radou pre spoluprácu v Perzskom zálive (GCC) a interakciu s inými príslušnými aktérmi hneď, keď sa objavia;
1.

Príloha I sa mení takto: a) v časti týkajúcej sa Belgicka sa za položku týkajúcu sa Antwerpen/Anvers vkladá táto položka týkajúca sa letiska Brussels South Charleroi: „Brussels South Charleroi Airport BE CRL 4 A O(14)“ b) časť týkajúca sa Španielska sa mení takto: i) položka týkajúca sa prístavu v À Coruña-Laxe sa nahrádza takto: „A Coruña ES LCG 1 P HC, NHC“ ii) po zmenenej položke týkajúcej sa prístavu À Coruña sa vkladá táto položka týkajúca sa prístavu Pobra-Ribeira: „A Pobra-Ribeira ES ZJF 1 P A Pobra do Caramiñal HC-T(FR)(3) Ribeira HC-T(FR)(3)“ iii) položka týkajúca sa prístavu Vilagarcía-Ribeira-Caramiñal sa nahrádza touto položkou: „Vilagarcía ES VIL 1 P Vilagarcía HC, NHC“ c) v časti týkajúcej sa Francúzska sa položka týkajúca sa letiska Roissy Charles-de-Gaulle nahrádza takto: „Roissy Charles-de-Gaulle FR CDG 4 A Air France HC-T(1), HC-NT, NHC-NT France Handling HC-T(1), HC-NT, NHC Station animalière U, E, O(14)“ d) časť týkajúca sa Talianska sa mení takto: i) za položku týkajúcu sa Bologna-Borgo Panigale sa vkladá táto položka týkajúca sa prístavu Cagliari: „Cagliari IT CAG 1 P HC, NHC(2)“ ii) položka týkajúca sa prístavu v Salerne sa nahrádza takto: „Salerno IT SAL 1 P HC, NHC-T(FR), NHC-NT“ iii) položky týkajúce sa letísk Milano-Linate a Verona sa vypúšťajú; e) v časti týkajúcej sa Litvy sa vypúšťa položka týkajúca sa železnice v Pagègiai; f) časť týkajúca sa Holandska sa mení takto: i) položka týkajúca sa letiska v Amsterdame sa nahrádza takto: „Amsterdam NL AMS 4 A Aviapartner Cargo B.V. HC(2), NHC-T(FR), NHC-NT(2) O(14) Schiphol Animal Centre U, E, O(14) KLM-2 U, E, O(14) Freshport HC(2), NHC(2) O(14)“ ii) položka týkajúca sa prístavu v Amsterdame sa nahrádza takto: „Amsterdam NL AMS 1 P Cornelis Vrolijk HC-T(FR)(2)(3) Daalimpex, Velsen HC-T PCA HC(2), NHC(2) Kloosterboer Ijmuiden HC-T(FR) Blankendaal Coldstores, Velsen HC-T(FR)(2) Vriescentrum Vink Beverwijk BV HC-T(FR)(2)“ g) časť týkajúca sa Spojeného kráľovstva sa mení takto: i) položka týkajúca sa prístavu vo Falmouth sa nahrádza takto: „Falmouth (*) GB FAL 1 P HC-T(1)(3) (*), NHC-NT(1)(3) (*)“ ii) položka týkajúca sa letiska v Heathrow sa nahrádza takto: „Heathrow GB LHR 4 A Eurobip HC(1)(2), NHC(2) Animal Reception Centre U, E, O“
—

pán H. (Henk) STAGHOUWER, Member of the Executive Council of the Province of Groningen.
(6)

Vzhľadom na skutočnosť, že druhé referenčné obdobie sa začalo 1. januára 2015 a vymenovania na základe tohto rozhodnutia by sa mali vzťahovať na uvedené obdobie, malo by toto rozhodnutie nadobudnúť účinnosť dňom nasledujúcim po jeho uverejnení a malo by sa uplatňovať so spätnou účinnosťou od 1. januára 2015.
„159.

Oil Industry Pension Fund Investment Company (OPIC)

č. 234, Taleghani St, Teherán, Irán

OPIC významne podporuje iránsku vládu tým, že rôznym subjektom napojeným na iránsku vládu vrátane dcérskych firiem štátnych spoločností (NIOC) poskytuje finančné zdroje a finančné služby na účely ropných a plynárenských rozvojových projektov. OPIC je tiež vlastníkom spoločnosti IOEC (Iranian Offshore Engineering Construction Co.), ktorá je zaradená do zoznamu EÚ z dôvodu poskytovania logistickej podpory iránskej vláde. Ropný a plynárenský sektor je pre iránsku vládu významným zdrojom financovania, pričom existuje potenciálne prepojenie medzi ropnými príjmami Iránu z jeho energetického sektora a financovaním činností Iránu citlivých z hľadiska šírenia zbraní. Výkonným riaditeľom OPIC je Naser Maleki, ktorý je zaradený do zoznamu Organizácie Spojených národov na základe toho, že stojí na čele Shahid Hemat Industrial Group (SHIG), a je aj predstaviteľom MODAFL (iránskeho ministerstva obrany a logistiky ozbrojených síl), ktorý dohliada nad prácou v rámci programu balistických rakiet Shabab 3 (v súčasnosti používané iránske balistické rakety s dlhým doletom). Skupina SHIG je zaradená do zoznamu OSN na základe toho, že je podriadeným subjektom Aerospaces Industries Organization (AIO, ktorá je zaradená do zoznamu EÚ) a podieľa sa na iránskom programe balistických rakiet. Preto je spoločnosť OPIC priamo spojená s jadrovými činnosťami Iránu citlivými z hľadiska šírenia alebo s vývojom nosných systémov jadrových zbraní.
(16)

Navyše, hoci dovoz živých zvierat druhov vnímavých na slintačku a krívačku nie je dovolený zo žiadnej africkej krajiny, dovoz určitých druhov koňovitých je povolený z Maroka v súlade so smernicou 2009/156/ES (4) a koňovité z uvedenej tretej krajiny sa môžu prepravovať cez územie Únie do inej tretej krajiny v súlade s rozhodnutím Komisie 2010/57/EÚ (5). Preto by členské štáty mali mať možnosť podrobiť na mieste všetky vozidlá, ktoré z uvedenej tretej krajiny prevážajú koňovité, dezinfekcii kolies alebo ktorejkoľvek inej časti vozidla, ktorej dezinfekcia sa považuje za nevyhnutnú na zmiernenie rizika zavlečenia slintačky a krívačky do Únie.
(6)

Na platy a odmeny miestnych asistentov by sa mali vzťahovať stropy v súlade so zásadami uvedenými v odporúčaniach dočasnej hodnotiacej skupiny o vykonávaní štatútu poslancov a asistentov a so skúsenosťami získanými pri uplatňovaní týchto odporúčaní od roku 2012, aby sa obmedzilo riziko, že platy sa budú neprimerane odchyľovať od priemerných miezd v členských štátoch a že budú v značnom nepomere oproti vykonávaným úlohám. Stropy platov by mali byť stanovené pre každý členský štát so zreteľom na trojnásobok priemernej hrubej ročnej mzdy, ktorú podľa jednotlivých členských štátov zaznamenáva Eurostat. Takto vypočítané stropy by však nemali byť nižšie, ako základný plat akreditovaného asistenta poslanca v platovej triede 6, a nemali by byť vyššie, ako je základný plat akreditovaného asistenta poslanca v platovej triede 19. Predsedníctvo by malo mať možnosť upravovať referenčné stropy, ktoré by mali byť zverejnené na internetovej stránke Parlamentu.
(6)

Vzhľadom na to, že uplatnený limit ročného obratu viedol k obmedzeniu povinností súvisiacich s DPH pre tie najmenšie podniky, ktoré si nezvolili bežnú úpravu platby DPH v súlade s článkom 290 smernice 2006/112/ES, Belgicku by sa malo povoliť uplatňovanie limitu ročného obratu vo výške 25 000 EUR, keďže sa tým môžu ďalej znížiť povinnosti súvisiace s DPH pre malé podniky. To by zodpovedalo cieľom oznámenia Komisie z 25. júna 2008 s názvom „Najskôr myslieť na malých“ Iniciatíva „Small Business Act“ pre Európu.
Spoločnosť ABCR Dr. Braunagel GmbH & Co.KG (DE) Arkema France (FR) ATELIERS BIGATA (FR) BASF Agri-Production S.A.S. (FR) Esto plus s. r. o. (CZ) EUSEBI IMPIANTI SRL (IT) EUSEBI SERVICE SRL (IT) Fire Fighting Enterprises Ltd (UK) GIELLE DI LUIGI GALANTUCCI (IT) Halon & Refrigerant Services Ltd (UK) INTERGEO LTD (EL) Meridian Technical Services Limited (UK) Safety Hi-Tech srl (IT) Savi Technologie sp. z o.o. (PL)
(3)

Rozhodnutie 2010/279/SZBP by sa malo zmeniť a mala by sa stanoviť finančná referenčná suma na obdobie od 1. januára 2016 do 31. decembra 2016,
2.3

Pasívna bezpečnosť
(11)

Keďže metropolitná oblasť Mexika (Ciudad de México) je regiónom s veľkou nadmorskou výškou a so zníženým rizikom vektormi spôsobeného prenosu vezikulárnej stomatitídy alebo určitých subtypov venezuelskej encefalomyelitídy koní, mal by sa povoliť opakovaný vstup registrovaných koní určených na dostihy, súťaže a kultúrne podujatia po dočasnom vývoze na obdobie kratšie než 30 dní do metropolitnej oblasti Mexika (Ciudad de México), kde výskyt venezuelskej encefalomyelitídy koní nebol hlásený viac než dva roky. Položka pre Mexiko v zozname by sa preto mala zmeniť s cieľom povoliť opakovaný vstup registrovaných koní určených na dostihy, súťaže a kultúrne podujatia do Únie po ich dočasnom vývoze, a to z metropolitnej oblasti Mexika (Ciudad de México) od 30. marca 2016 do 30. apríla 2016.
(5)

Pokiaľ ide o novú maximálnu výšku finančného príspevku Únie na program eradikácie besnoty predložený Lotyšskom v roku 2014, vyskytla sa tu chyba. Najmä v súlade s článkom 11 ods. 6 písm. c) bodom vi) a článkom 11 ods. 7 písm. c) bodom ii) vykonávacieho rozhodnutia 2013/722/EÚ v znení zmien, ak bola časť programu, ktorá sa má realizovať v nárazníkovej zóne v Bielorusku, riadne realizovaná a 400 000 EUR sa využilo, žiadny ďalší finančný príspevok Únie by nebol k dispozícii pre tú časť programu, ktorá sa má realizovať v Lotyšsku. To nie je v súlade s globálnou stratégiou eradikovať besnotu v Európskej únii, ktorá sa zakladá na odstránení tohto ochorenia z členských štátov a na vytvorení nárazníkových zón pozdĺž vonkajších hraníc Únie s cieľom predísť opätovnému zavlečeniu.
(7)

Z hodnotenia podporných dokladov predložených Nemeckom vyplýva, že spolkové krajiny Brémy, Hesensko a Dolné Sasko by už ďalej nemali byť uvedené v zozname v prílohe I k rozhodnutiu 2004/558/ES, ale mali by byť zaradené v zozname v prílohe II k uvedenému rozhodnutiu, pričom dodatočné záruky v súlade s článkom 10 smernice 64/432/EHS by sa mali rozšíriť aj na tieto krajiny. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
(3)

Misia EUBAM Libya by sa mala predĺžiť o ďalšie obdobie troch mesiacov, a to do 21. februára 2016.
(4)

Na to, aby sa určili úspory CO2 dosiahnuté prostredníctvom uvedenej inovačnej technológie pri jej namontovaní do vozidla, je potrebné stanoviť štandardné vozidlo, ktorého účinnosť by sa mala porovnať s účinnosťou vozidla vybaveného inovačnou technológiou, ako sa stanovuje v článkoch 5 a 8 vykonávacieho nariadenia (EÚ) č. 725/2011. V prípade, že je touto inovačnou technológiou vybavený nový typ vozidla, je vhodné považovať alternátor so 67 % účinnosťou za primeranú základnú technológiu. Ak je účinný alternátor DENSO namontovaný do existujúceho typu vozidla, základnou technológiou by mal byť alternátor najnovšej verzie daného typu vozidla uvedenej na trh.